(vovworld) - “ ປ່ຽນໃຫມ່, ພັດທະນາຕາມທ່າອ່ຽງທັນສະໄຫມ ແລະ ເຊື່ອມໂຍງ” ແມ່ນຄຳຄິດເຫັນລວມຂອງເພື່ອນມິດສາກົນ, ໃນນັ້ນ ມີບັນດາເພື່ອນມິດຢູ່ປະເທດບ້ານໃກ້ເຮືອນຄຽງລາວ ກ່ຽວກັບວິທະຍຸກະຈາຍສຽງ ຫວຽດນາມ. ເນື່ອງໃນໂອກາດ ລະນຶກວັນສື່ມວນຊົນປະຕິວັດ ຫວຽດນາມ ຄືວັນທີ 21/6, ໃນລາຍການໂອ້ລົມກັບເພື່ອນລາວພາກນີ້ ພວກເຮົາຂໍຄັດສະເຫນີບາງຄຳເຫັນຂອງບັນດາເພື່ອນລາວກ່ຽວກັບວິທະຍຸກະຈາຍສຽງ ຫວຽດນາມ.
ວິທະຍຸກະຈາຍສຽງ ຫວຽດນາມ ມີ 5 ລະບົບກະຈາຍສຽງຕາມທ່າອ່ຽງທັນສະໄຫມ, ໃນນັ້ນ ມີລະບົບກະຈາຍສຽງພາກພາສາຕ່າງປະເທດ ດ້ວຍ 11 ພາສາຕ່າງປະເທດ ແລະ ພາສາຫວຽດ ທີ່ສະຫງວນໃຫ້ແກ່ຊາວຫວຽດນາມ ອາໄສຢູ່ຕ່າງປະເທດ. ແຕ່ລະມື້, ວິທະຍຸກະຈາຍສຽງ ຫວຽດນາມ ອອກອາກາດ 200 ຊົ່ວໂມງ, ມີກວ່າ 200 ລາຍການ, ກະຈາຍສຽງໄປຮອດ 99,5% ເຂດຊຸມຊົນພາຍໃນປະເທດ ແລະ ຫລາຍພາກພື້ນ, ບໍລິເວນຈຸດສຸມຢູ່ໃນໂລກ. ວິທະຍຸກະຈາຍສຽງ ຫວຽດນາມ ກໍແມ່ນອົງການທີ່ມີ ສື່ 4 ຮູບການສື່ມວນຊົນ ຄື: ກະຈາຍສຽງ, ໂທລະພາບ, ສື່ເອເລັກໂຕນີກ, ຫນັງສືພິມ. ນີ້ແມ່ນສິ່ງທີ່ສ້າງຄວາມປະທັບໃຈຕໍ່ນັກຂ່າວຫລາຍທ່ານຢູ່ບັນດາວິທະຍຸກະຈາຍສຽງພາຍໃນພາກພື້ນ ແລະ ສາກົນ. ເມື່ອແລກປ່ຽນຄຳເຫັນກັບນັກຂ່າວ ວິທະຍຸກະຈາຍສຽງ ຫວຽດນາມ ໃນໂອກາດມາຢ້ຽມຢາມ ແລະເຮັດວຽກຢູ່ ຫວຽດນາມ, ທ່ານ ສີພາ ນົງລາດ, ຜູ້ອຳນວຍການວິທະຍຸກະຈາຍສຽງແຫ່ງຊາດ ລາວ ມີຄຳຄິດເຫັນວ່າ: ໃນຊຸມປີມໍ່ໆມານີ້, ວິທະຍຸກະຈາຍສຽງ ຫວຽດນາມ ໄດ້ມີການປັບປຸງກ້າວກະໂດດຂັ້ນ, ມີຫລາຍລາຍການກະຈາຍສຽງຮັບໃຊ້ປະຊາຊົນທຸກຊັ້ນວັນນະໃນສັງຄົມ. ນອກນັ້ນ ວິທະຍຸກະຈາຍສຽງ ຫວຽດນາມ ກໍ່ປ່ຽນໃຫມ່ດ້ານເຕັກນິກກະຈາຍສຽງຢ່າງບໍ່ຢຸດຢັ້ງຕາມທິດທັນສະໄຫມ. ນີ້ກໍແມ່ນທ່າແຮງຂອງ ຫວຽດນາມ ເພື່ອໃຫ້ພວກຂ້າພະເຈົ້າຖອດຖອນບົດຮຽນ. ທ່ານກ່າວວ່າ:
ສຽງທ່ານ ສີພາ ນົງລາດ
ໃນໄລຍະດຳລົງຊີວິດ ແລະ ເຮັດວຽກຢູ່ ຫວຽດນາມ, ທ່ານນາງ ສູນທອນ ໄຊຍະຈັກ, ລັດຖະມົນຕີຊ່ວຍວ່າການກະຊວງການຕ່າງປະເທດ ລາວ, ອະດີດເອກອັກຄະລັດຖະທູດລາວ ປະຈຳ ຫວຽດນາມ, ຊຶ່ງແມ່ນທ່ານຜູ້ຟັງທີ່ເຄີຍຕິດຕາມຮັບຟັງລາຍການກະຈາຍສຽງຂອງ ວິທະຍຸກະຈາຍສຽງ ຫວຽດນາມ ເປັນປະຈຳ ໄດ້ມີຄຳຄິດເຫັນວ່າ: ດ້ວຍເຕັກໂນໂລຊີກະຈາຍສຽງທັນສະໄຫມ, ລາຍການກະຈາຍສຽງກໍໄດ້ປ່ຽນໃຫມ່ຫລາຍຢ່າງ ແລະ ມີເນື້ອໃນອຸດົມສົມບູນ, ວິທະຍຸກະຈາຍສຽງ ຫວຽດນາມ ແມ່ນຊ່ອງຂໍ້ມູນຂ່າວສານທີ່ມີປະໂຫຍດ ບໍ່ພຽງແຕ່ຊ່ວຍທ່ານນາງມີຄວາມເຂົ້າໃຈຕື່ມກ່ຽວກັບປະເທດຊາດ ແລະ ຊາວຫວຽດນາມ ເທົ່ານັ້ນ ຫາກຍັງສະຫນອງຂໍ້ມູນຂ່າວສານຫລາຍຢ່າງ ແລະ ເຫດການສາກົນທີ່ເລິກເຊິ່ງ ກວ້າງຂວາງໃຫ້ແກ່ຜູ້ຟັງອີກດ້ວຍ.
ສຽງທ່ານນາງສູນທອນ ໄຊຍະຈັກ
“ການສ້າງ ເວັບໄຊ ຂອງວິທະຍຸກະຈາຍສຽງ ດ້ວຍ 12 ພາສາ ໄດ້ຊ່ວຍໃຫ້ທ່ານຜູ້ຟັງສຳພັດກັບບັນດາລາຍການກະຈາຍສຽງຂອງ ວິທະຍຸກະຈາຍສຽງ ຫວຽດນາມ ຢ່າງສະດວກ ແລະ ເປັນປະຈຳກວ່າ.” ນັ້ນແມ່ນຄຳຄິດເຫັນຂອງສະຫາຍ ເພັດສະຫວັນ ສີຊານົນ, ຫົວຫນ້າຫ້ອງການອະນຸສອນສະຖານປະທານໄກສອນ ພົມວິຫານ, ແຂວງ ອັດຕະປື ແລະ ອ້າຍ ບູນມີ ພະນັກງານຂະແຫນງການເງິນ ລາວ. ອ້າຍ ບູນມີ ເວົ້າວ່າ:
ສຽງອ້າຍ ບູນມີ
ບັນດາຄຳຄິດເຫັນອັນລ້ຳຄ່າຂອງເພື່ອນມີດສາກົນ ກ່ຽວກັບ ວິທະຍຸກະຈາຍສຽງ ຫວຽດນາມ ຈະແມ່ນກຳລັງຫນູນເພື່ອໃຫ້ນັກຂ່າວ, ບັນນາທິການ, ເຕັກນິກ ຂອງວິທະຍຸກະຈາຍສຽງ ຫວຽດນາມ ເສີມຂະຫຍາຍທ່າແຮງຂອງຕົນກວ່າອີກ ເພື່ອຕອບສະຫນອງຄວາມຕ້ອງການດ້ານຂໍ້ມູນຂ່າວສານຂອງທ່ານຜູ້ຟັງຢູ່ພາຍໃນ ແລະ ຢູ່ຕ່າງປະເທດ, ນຳ ວິທະຍຸກະຈາຍສຽງ ຫວຽດນາມ ພັດທະນາໃຫ້ທັດທຽມກັບບັນດາວິທະຍຸກະຈາຍສຽງທີ່ຊື່ສຽງຢູ່ພາກພື້ນ ແລະ ໃນໂລກ.